stanford-oval/wikipedia huggingface dataset:
เพชรอู่ทอง อ.ขวัญเมือง
ประวัติ

เพชรอู่ทอง มีชื่อจริงคือ ณัฐพล นวลแก้ว เป็นบุตรชายของนายวิกิจ และนางการะเกด นวลแก้ว ซึ่งพ่อของเขาเป็นอดีตนักมวยไทยที่ใช้ชื่อลิ่วลม พ.ธวัชชัย เข้าแข่งขัน
เพชรอู่ทองเป็นนักมวยไทยที่ได้รับการกล่าวถึงในรายการใหญ่หลายรายการ อาทิ วันที่ 17 กรกฎาคม พ.ศ. 2555 เพชรอู่ทองเข้าแข่งขันรายการขุนศึกตระกูลหยาง ที่เวทีมวยลุมพินี โดยได้พบกับเทียนขาว ท.แสงเทียนน้อย วันที่ 8 สิงหาคม เพชรอู่ทองเข้าแข่งขันคู่เอกรายการศึก ส.สมหมาย ที่เวทีมวยราชดำเนิน โดยได้พบกับอุ้ยเสี่ยวป้อ ซูจีบะหมี่เกี๊ยว และเพชรอู่ทองเป็นฝ่ายชนะคะแนนขาด วันที่ 18 กันยายน เพชรอู่ทองเข้าแข่งขันคู่เอกรายการศึกขุนศึกตระกูลหยาง ที่เวทีมวยลุมพินี โดยได้พบกับลูกนิมิต สิงห์คลองสี่ จากการแข่งขันครั้งดังกล่าว เพชรอู่ทองเป็นฝ่ายชนะคะแนนขาด วันที่ 11 ตุลาคม เพชรอู่ทองเข้าแข่งขันรายการศึกวันทรงชัย ที่เวทีมวยราชดำเนิน และเป็นฝ่ายเสมอกับยอดทองไท ป.เตละกุล วันที่ 15 พฤศจิกายน เพชรอู่ทองเข้าแข่งขันคู่เอกของรายการศึกวันกิ่งทอง ที่เวทีมวยราชดำเนิน โดยได้พบกับพลังทิพย์ น.ศรีผึ้ง
วันที่ 24 ธันวาคม พ.ศ. 2555 เพชรอู่ทองเข้าแข่งขันรายการศึกวันสถาปนา 67 ปีเวทีราชดำเนิน โดยได้พบกับคู่ชกอย่างเก้าแต้ม ลูกพระบาท ในพิกัด 120 ปอนด์ และเพชรอู่ทองเป็นฝ่ายแพ้คะแนน
สถิติการชก

| 0 | 1 | 2 | 3 | 4 | 5 |
| --- | --- | --- | --- | --- | --- |

| วันที่ | ผล | คู่ชก | รายการ | สถานที่จัด | วิธีชนะ |

| 17 ก.ค. 2555 |  | เทียนขาว ท.แสงเทียนน้อย | ศึกขุนศึกตระกูลหยาง | เวทีมวยลุมพินี |  |

| 8 ส.ค. 2555 | ชนะ | อุ้ยเสี่ยวป้อ ซูจีบะหมี่เกี๊ยว | ศึก ส.สมหมาย | เวทีมวยราชดำเนิน | ชนะคะแนน |

| 18 ก.ย. 2555 | ชนะ | ลูกนิมิต สิงห์คลองสี่ | ศึกขุนศึกตระกูลหยาง | เวทีมวยลุมพินี | ชนะคะแนน |

| 11 ต.ค. 2555 | เสมอ | ยอดทองไท ป.เตละกุล | ศึกวันทรงชัย | เวทีมวยราชดำเนิน | เสมอ |

| 15 พ.ย. 2555 |  | พลังทิพย์ น.ศรีผึ้ง | ศึกวันกิ่งทอง | เวทีมวยราชดำเนิน |  |

| 24 ธ.ค. 2555 | แพ้ | เก้าแต้ม ลูกพระบาท | ศึกวันสถาปนา 67 ปีเวทีราชดำเนิน | เวทีมวยราชดำเนิน | แพ้คะแนน |

| 25 ม.ค. 2561 | แพ้ | ซุปเปอร์เล็ก ม.รัตนบัณฑิต | ศึก ต.ชัยวัฒน์ | สนามมวยราชดำเนิน | แพ้คะแนน |

| 21 ก.พ. 2561 | ชนะ | เพชรวสรณ์ อ.ดาวกระจาย | ศึกวันชัยชนะ | สนามมวยเวทีลุมพินี | ชนะคะแนน |

| 22 มี.ค. 2561 | ชนะ | เอ็กตร้า ศิษย์วรพัฒน์ | ศึกเชฟบุญธรรม |  | ชนะน็อก ยก 4 |
ระเบียงภาพ

ในศึกวันสถาปนา 67 ปีเวทีราชดำเนิน
เพชรอู่ทองหรี่ตาเล็งเป้าหมาย
เพชรอู่ทองเตะทักทาย
เปิดศึกกับเก้าแต้ม ลูกพระบาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เพชรอู่ทอง อ.ขวัญเมือง
อุทยานแห่งชาติเขาพนมเบญจา

| อุทยานแห่งชาติเขาพนมเบญจา |
| --- | --- |
ไอยูซีเอ็นกลุ่ม 2 (อุทยานแห่งชาติ)
น้ำตกห้วยโต้
ที่ตั้งในประเทศไทย
ที่ตั้ง: จังหวัดกระบี่, ประเทศไทย
พิกัด: 8°14′31″N 98°54′55″E﻿ / ﻿8.24194°N 98.91528°E﻿ / 8.24194; 98.91528
พื้นที่: 50 ตารางกิโลเมตร (31,000 ไร่)
จัดตั้ง: 10 กรกฎาคม พ.ศ. 2524
ผู้เยี่ยมชม: 17,307 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติเขาพนมเบญจา มีเนื้อที่ครอบคลุมท้องที่อำเภออ่าวลึก อำเภอเขาพนม และอำเภอเมืองกระบี่ จังหวัดกระบี่ เขาพนมเบญจาเป็นสัญลักษณ์แห่งความงามที่โดดเด่นอีกแห่งหนึ่งของจังหวัดกระบี่ สภาพป่าอุดมสมบูรณ์ประกอบด้วยทิวเขาสูงสลับซับซ้อน มีไอหมอกปกคลุมตลอดทั้งปี มีทิวทัศน์ธรรมชาติที่สวยงาม เช่น ลำธาร น้ำตก ถ้ำต่าง ๆ และสัตว์ป่านานาชนิด มีเนื้อที่ประมาณ 53 ตารางกิโลเมตร หรือ 33,125 ไร่
ลักษณะภูมิประเทศ

เป็นทิวเขาที่เขียวชอุ่มสลับซับซ้อน มีหน้าผาสูงชัน ประกอบด้วยเขาพนมและเขาพนมเบญจา ซึ่งมียอดเขาสูงสุด 1,397 เมตรจากระดับน้ำทะเล ทิวเขาเหล่านี้มีลักษณะเป็นแนวยาวตลอดจากเหนือจรดใต้ เป็นต้นกำเนิดแหล่งน้ำสายสำคัญที่ใช้ในการอุปโภคบริโภคของประชาชนในตัวเมืองกระบี่ ได้แก่ คลองกระบี่ใหญ่ ซึ่งไหลลงสู่ช่องแคบมะละกาที่ตำบลปากน้ำ อำเภอเมืองกระบี่ จังหวัดกระบี่ ทิวเขาเหล่านี้มีลักษณะเป็นแนวยาวตลอดจากเหนือจรดใต้ ผ่านกลางอุทยานแห่งชาติ นอกจากนี้ยังเป็นแหล่งกำเนิดของต้นน้ำลำธารหลายสาย เช่น คลองโตน คลองกระบี่น้อย คลองพอทาก ห้วยสะเค ห้วยส้าน และห้วยไผ่
ลักษณะภูมิอากาศ

อุทยานแห่งชาติเขาพนมเบญจาอยู่ในเขตมรสุมเมืองร้อน ได้รับอิทธิพลจากลมมรสุมตะวันตกเฉียงใต้ และลมมรสุมตะวันออกเฉียงเหนือ ทำให้อากาศอบอุ่นและชุ่มชื้นตลอดปี ประกอบด้วย 2 ฤดู คือ
ฤดูร้อนระหว่างเดือนมกราคม-เมษายน
ฤดูฝน ระหว่างเดือนพฤษภาคม-ธันวาคม จะมีฝนตกชุกในเดือนมิถุนายน-ตุลาคม
ทรัพยากรป่าไม้และสัตว์ป่า

เนื่องจากป่าเขาพนมเบญจา เป็นป่าดิบชื้น ฝนตกชุกเกือบตลอดปี จึงมีไม้ที่สำคัญหลายชนิด คือ ตะเคียนทอง ยาง ตะแบก หลุมพอ จำปา สะตอป่า มะไฟป่า พืชพื้นล่าง ได้แก่ ปาล์ม หวาย เข็มป่า และไผ่ชนิดต่างๆ สำหรับสัตว์ป่านั้นยังชุกชุมอยู่มาก เพราะมีแหล่งน้ำและอาหารอุดมสมบูรณ์ สัตว์ป่าทั่วไป ได้แก่ สมเสร็จ เลียงผา หมูป่า เสือดำ เสือลายเมฆ หมีควาย กระจง ค่าง ชะนี ลิงเสน หมาใน กระรอก ชะมด นางอาย นกกางเขนดง นกเงือก นกคุ้ม ไก่ฟ้า และ ไก่ป่า
สถานที่ท่องเที่ยว

อุทยานแห่งชาติเขาพนมเบญจา มีสภาพป่าอุดมสมบูรณ์ ประกอบด้วยทิวเขาสูงสลับซับซ้อน มีทิวทัศน์ธรรมชาติสวยงาม ทั้งลำธาร น้ำตก ถ้ำ และสัตว์ป่านานาชนิด สถานที่ท่องเที่ยวที่สำคัญมีดังนี้
น้ำตกห้วยโต้  ตั้งอยู่ห่างจากที่ทำการอุทยานฯ ประมาณ 500 เมตร มีต้นกำเนิดจากเขาพนมเบญจา เป็นน้ำตกที่ตกจากหน้าผา มี 11 ชั้น แต่ละชั้นมีแอ่งน้ำใหญ่ น้ำใสสะอาด
น้ำตกห้วยสะเด  ตั้งอยู่ห่างจากที่ทำการอุทยานฯ ประมาณ 1.2 กิโลเมตร เป็นน้ำตกจากหน้าผาสูง
ถ้ำเขาผึ้ง  อยู่ห่างจากที่ทำการอุทยานฯประมาณ 3 กิโลเมตร มีทั้งหมด 5 ถ้ำในบริเวณเดียวกัน ภายในถ้ำมีหินงอกหินย้อยที่สวยงาม เป็นรูปร่างต่างๆกัน เช่น ดอกเห็ดเจดีย์ ม่าน ฯลฯ ผนังถ้ำเป็นสีขาว มีประกายระยิบระยับดูสวยงาม
แหล่งข้อมูลอื่น

อุทยานแห่งชาติเขาพนมเบญจา เว็บไซต์อุทยานแห่งชาติของกรมอุทยานแห่งชาติ สัตว์ป่า และพันธุ์พืช
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
เมมฟิส

เมมฟิส (Memphis) อาจหมายถึง
เมมฟิส (รัฐเทนเนสซี) เมืองในสหรัฐอเมริกา ถิ่นกำเนิดของศิลปิน เอลวิส เพรสลีย์
เมมฟิส กริซลีส์ ชื่อทีมกีฬาในเมืองเมมฟิส
เมมฟิส, อียิปต์ เมืองหลวงเก่าของอียิปต์ใต้ในอดีตช่วง 2,200 ปีก่อนคริสตกาล
เมมฟิส ชื่อเมืองที่ปรากฏในการ์ตูนเรื่อง คำสาปฟาโรห์
แม็มฟิส เดอไป นักฟุตบอลชาวดัตช์
เจ้าหญิงมารีอา อเมเลียแห่งบราซิล

เจ้าหญิงมารีอา อเมเลียแห่งบราซิล (1 ธันวาคม ค.ศ. 1831 - 4 กุมภาพันธ์ ค.ศ. 1853) ทรงเป็นเจ้าหญิงแห่งจักรวรรดิบราซิลและเป็นพระนางจึงเป็นพระบรมวงศานุวงศ์บราซิลสายราชวงศ์บราแกนซา พระราชบิดาของพระนางคือ จักรพรรดิเปดรูที่ 1 แห่งบราซิล พระประมุขพระองค์แรกแห่งบราซิล และพระราชมารดาคือ เจ้าหญิงอาเมลีแห่งล็อยช์เทินแบร์ค เป็นพระราชธิดาเพียงพระองค์เดียวในการอภิเษกสมรสครั้งที่สองของพระราชบิดา เจ้าหญิงมารีอา อเมเลียประสูติในฝรั่งเศสหลังจากการสละราชบัลลังก์ของจักรพรรดิเปดรูที่ 1 ให้แก่พระราชโอรสคือ จักรพรรดิเปดรูที่ 2 แห่งบราซิล ก่อนที่เจ้าหญิงมารีอา อเมเลียจะมีพระชนมายุได้หนึ่งเดือน จักรพรรดิเปดรูที่ 1 เสด็จไปที่โปรตุเกสเพื่อฟื้นฟูราชบัลลังก์ให้แก่พระราชธิดาพระองต์โตในการอภิเษกสมรสครั้งแรกของพระองค์คือ สมเด็จพระราชินีนาถมาเรียที่ 2 แห่งโปรตุเกส เป็นพระราชปนัดดาบุญธรรมของจักรพรรดินโปเลียนที่ 1 เเห่งฝรั่งเศส พระองค์ทรงทำสงครามและประสบความสำเร็จในการขับไล่พระอนุชาของพระองค์คือ พระเจ้ามิเกลแห่งโปรตุเกส ผู้ทำการช่วงชิงราชบัลลังก์ของพระนางมาเรียที่ 2
เพียงไม่กี่เดือนหลังจากได้รับชัยชนะ จักรพรรดิเปดรูที่ 1 เสด็จสวรรคตด้วยวัณโรค พระราชมารดาของเจ้าหญิงมารีอา อเมเลียนำพระนางไปที่โปรตุเกส ที่ที่ทรงดำรงพระชนม์ชีพส่วนใหญ่โดยไม่ทรงเคยเสด็จไปยังบราซิลเลย รัฐบาลบราซิลปฏิเสธที่จะสถาปนาให้เจ้าหญิงมารีอา อเมเลียเป็นพระบรมวงศานุวงศ์บราซิลเนื่องมาจากทรงประสูติในต่างประเทศ แต่เมื่อพระเชษฐาต่างพระมารดาของพระนางคือ จักรพรรดิเปดรูที่ 2 ทรงบรรลุนิติภาวะในปีพ.ศ. 2383 พระองค์ก็เข้าแทรกแซงให้เจ้าหญิงได้รับสิทธินี้สำเร็จ
เจ้าหญิงมารีอา อเมเลียทรงหมั้นกับอาร์คดยุกแม็กซีมีเลียนแห่งออสเตรียในต้นปีค.ศ. 1852 แต่ก่อนการอภิเษกสมรส เจ้าหญิงทรงพระประชวรด้วยวัณโรคและทรงถูกนำพระองค์ไปที่ฟุงชาลเมืองหลวงของหมู่เกาะมาเดราของโปรตุเกส แม้ว่าสภาพภูมิอากาศจะดีต่อสุขภาพ แต่พระพลานามัยของเจ้าหญิงยังคงทรุดลง และเจ้าหญิงสิ้นพระชนม์ในวันที่ 4 กุมภาพันธ์ ค.ศ. 1853 พระศพของเจ้าหญิงถูกนำกลับมายังแผ่นดินใหญ่โปรตุเกสและฝังที่พระอารามเซา วิเซนเต เดอ ฟอรา  เกือบ 130 ปีต่อมา พระศพของพระนางถูกนำมายังบราซิล เพื่อเป็นพระเกียรติของพระราชธิดา พระราชมารดาของเจ้าหญิงทรงให้ทุนก่อสร้างโรงพยาบาล ปรินเซซา ดี. มารีอา อเมเลีย ในฟุงชาล พระคู่หมั้นของเจ้าหญิง อาร์คดยุกแม็กซีมีเลียนทรงจาริกแสวงบุญที่บราซิลและมาเดรา การเดินทางของพระองค์ครั้งนี้มีอิทธิพลต่อการตัดสินพระทัยรับราชบัลลังก์เม็กซิโกของพระองค์ในปีค.ศ. 1864
ประสูติ

เจ้าหญิงมารีอา อเมเรียประสูติในวันที่ 1 ธันวาคม ค.ศ. 1831 ที่ปารีส  และทรงได้รับการประกอบพิธีล้างบาปและมีพระนามว่า มารีอา อเมเลีย เอากุสตา เอวเฌนีอา โฌเซฟีนา ลุยซา เทโอโดลินดา เอลอย ฟรันซิสกู ซาเวียร์ เดอ เปาลา กาเบรียลา ราฟาเอลา กองซากา เจ้าหญิงทรงเป็นพระราชธิดาเพียงพระองค์เดียวในจักรพรรดิเปดรูที่ 1 แห่งบราซิล ดยุกแห่งบราแกนซา ที่ประสูติแต่เจ้าหญิงอเมลีแห่งลอยช์เทินร์ก พระมเหสีพระองค์ที่สอง ผ่านทางพระราชบิดาเจ้าหญิงทรงเป็นพระบรมวงศานุวงศ์บราแกนซาสายบราซิล (ภาษาโปรตุเกส: Bragança) และทรงได้รับพระราชทานยศ "ดอนย่า" (ท่านหญิง)ตั้งแต่ประสูติ พระองค์ทรงเป็นพระราชนัดดาในพระเจ้าฌูเอาที่ 6 แห่งโปรตุเกส พระราชมารดาของเจ้าหญิงมารีอา อเมเลียเป็นพระธิดาในเออแฌน เดอ โบอาร์แน ดยุกแห่งลอยช์เทินร์ก และเป็นพระโอรสเลี้ยงในจักรพรรดินโปเลียนที่ 1 แห่งฝรั่งเศส เออแฌนอภิเษกสมรสกับเจ้าหญิงเอากุสทาแห่งบาวาเรีย พระราชธิดาองค์โตในพระเจ้ามักซีมีเลียนที่ 1 โยเซฟแห่งบาวาเรีย
อ้างอิงท้ายเรื่อง

↑  มีความสับสนในพระนามเต็มของเจ้าหญิงมาเรีย อเมเรีย ใบสูติบัตรของพระองค์ลงวันที่ 1 ธันวาคม ค.ศ. 1831 ได้บันทึกว่าเจ้าหญิงทรงได้รับการตั้งพระนามว่า มาเรีย อเมเลีย ออกัสตา ยูจีเนีย โจเซฟีนา ลุยซา เทโอโดลินดา อีลอย ฟรานซิสโก ซาเวียร์ เดอ เปาลา กาเบรียลา ราฟาเอลา กอนซากา(Almeida 1973, p. 45; Sousa 1972, p. 187) พระบิดามารดาของเจ้าหญิงดูเหมือนจะเปลี่ยนพระทัย และทรงเปลี่ยนพระนามของเจ้าหญิงมาเรีย อเมเรียเป็น มาเรีย อเมเลีย ออกัสตา ยูจีเนีย โจเซฟีนา ลุยซา เทโอโดลินดา ฟรานซิสกา ซาเวียร์ เดอ เปาลา กาเบรียลา ราฟาเอลา กอนซากา ตามหนังสือรับรองการเข้าพิธีล้างบาปวันที่ 20 ธันวาคม ค.ศ. 1831(Almeida 1973, p. 47) ดังนั้นชื่อ อีลอย ได้ถูกลบออกและชื่อผู้ชายอย่าง ฟรานซิสโก ได้ถูเปลี่ยนรูปเป็นชื่อผู้หญิงคือ ฟรานซิสกา ที่ซึ่งสร้างความยุ่งยากในภายหลัง มีนักเขียนไม่กี่คนอย่างเช่น แม็กซ์ เฟลอุส(Fleiuss 1940, p. 11) และลีเกีย เลมอส ตอร์เรส (Torres 1947, p. 145) ที่สะกดชื่อของพระนางผิด โดยเขียนว่าเฮลอยซา แทนคำว่า อีลอย
เชิงอรรถ

1 2  Almeida 1973, p. 51.
↑  Sousa 1972, p. 185.
↑  Barman 1999, p. 424.
↑  Barman 1999, p. 8.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าหญิงมาเรีย อเมเลียแห่งบราซิล
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี 
ประชาชน:  Deutsche Biographie 
อื่น ๆ:  RISM
เมธี ทวีกุลกาญจน์

| ข้อมูลส่วนตัว |
| --- | --- | --- | --- |
ชื่อเต็ม:  เมธี ทวีกุลกาญจน์
วันเกิด:   (1984-05-08) 8 พฤษภาคม ค.ศ. 1984 (40 ปี)
สถานที่เกิด:  ระนอง ไทย
ส่วนสูง:  1.83 เมตร (6 ฟุต 0 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  5
หมายเลข:  8
| 2554–2556 |  ปตท. ระยอง |   |   |
| 2556–2566 |  นครราชสีมา มาสด้า |   |   |
| รวม |   |  181 |  (11) |
| เมธี ทวีกุลกาญจน์> ข้อมูลส่วนบุคคล |
| --- | --- |
พรรคการเมือง: ชาติพัฒนากล้า (2566–ปัจจุบัน)

เมธี ทวีกุลกาญจน์ เป็นนักการเมืองชายชาวไทย อดีตนักฟุตบอลชาวไทย เคยลงเล่นให้กับปตท. ระยอง และนครราชสีมา มาสด้า ในตำแหน่งกองกลาง
บทบาททางการเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เมธีได้เป็นผู้สมัครรับเลือกตั้งแบบบัญชีรายชื่อ ของพรรคชาติพัฒนากล้า ในลำดับที่ 24
แอร์โรว์เฮด

แอร์โรว์เฮด สามารถหมายถึง
แอร์โรว์เฮด (พรรณไม้) ชื่อวิทยาศาสตร์ว่า Sagittaria montevidensis
สนามกีฬาแอร์โรว์เฮด สนามอเมริกันฟุตบอลของทีม แคนซัสซิตี ชีฟส์
ส่วนหัวของธนู ในความหมายภาษาอังกฤษ
เมพิรามีน

| --- | --- |

ข้อมูลทางคลินิก
รหัส ATC: R06AC01 (WHO) 
ตัวบ่งชี้
PubChem CID: 4992
DrugBank: ?
ECHA InfoCard: 100.001.912 
 สารานุกรมเภสัชกรรม
เมไพรามีน (Mepyramine)
| ด ค กสารต้านฮิสตามีน (R06) |
| --- | --- |
Aminoalkyl ethers:  โบรมาซีน  คาร์บิน็อกซามีน  คลีมาสทีน  คลอร์เพน็อกซามีน  ไดเฟนิลพิราลีน  ไดเฟนไฮดรามีน  ด็อกซิลามีน  Orphenadrine  Phenyltoloxamine 
ทดแทน Alkylamine:  บรอมเฟนิรามีน  คลอร์เฟนามีน  เดกซ์บรอมเฟนิรามีน (+pseudoephedrine)  เดกซ์คลอเฟนิรามีน (+betamethasone)  ไดเมตินดีน  เฟนิรามีน  ทาลาสทีน 
ทดแทน Ethylenediamine:  คลอโรพิรามีน  ฮีสตาไพร์โรดีน  เมพิรามีน  เมทาพิริลีน  ไตรเพเลนนามีน 
Phenothiazine derivatives:  อะลิเมมาซีน  Fenethazine  ไฮดรอกซีเอทิลโปรเมทาซีน  ไอโซไทเพนดิล  มีควิตาซีน  เมทไดลาซีน  โอโซเมมาซีน  โปรเมทาซีน 
Piperazine derivatives:  บิวคลิซีน  เซทิไรซีน เลโวเซทิริซีน  คลอร์ไซคลิซีน  Cinnarizine  ไซคลิซีน  Hydroxyzine  เมคลิซีน  ออกซาโตไมด์ 
ใช้งานทั่วกาย:  แอนตาโซลีน  Azanator  อะซาตาดีน  ไซโปรเฮปตาดีน  เดปโตรพีน  อีบาสทีน  Emedastine  อีพินาสทีน  คีโตติเฟน  Latrepirdine  เมบไฮโดรลิน  ไมโซลาสทีน  Olopatadine  เฟนินดามีน  ไพเมตไทซีน  ปิร์โรบิวตามีน  Quifenadine  รูปาตาดีน  ไตรโพรลิดีน  เฉพาะจุด (อะคริวาสทีน  แอสเทมมีโซล  อะเซลาสทีน  Bilastine  เดสลอร์อาตาดีน  เฟกโซเฟนาดีน  ลอราตาดีน  เทอร์เฟนาดีน) 
ใช้งานเฉพาะจุด:  บามิพีน  คลอโรพิรามีน  คลอร์เพน็อกซามีน  คลีมาสทีน  ไดเมตินดีน  ไดเฟนไฮดรามีน  ไอโซไทเพนดิล  เมพิรามีน  โปรเมทาซีน  ทีนาลิดีน
แขวงตลิ่งชัน

| แขวงตลิ่งชัน |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Taling Chan
วัดไก่เตี้ย
แผนที่เขตตลิ่งชัน เน้นแขวงตลิ่งชัน
ประเทศ:  ไทย
เขตปกครองพิเศษ: กรุงเทพมหานคร
เขต: ตลิ่งชัน
พื้นที่
 • ทั้งหมด: 5.183 ตร.กม. (2.001 ตร.ไมล์)
ประชากร (2566)
 • ทั้งหมด: 23,385 คน
 • ความหนาแน่น: 4,511.87 คน/ตร.กม. (11,685.7 คน/ตร.ไมล์)
รหัสไปรษณีย์: 10170
รหัสภูมิศาสตร์: 101902
 ส่วนหนึ่งของสารานุกรมประเทศไทย
ตลิ่งชัน เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต

แขวงตลิ่งชันตั้งอยู่ทางทิศเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
ทิศเหนือ ติดต่อกับตำบลมหาสวัสดิ์และตำบลวัดชลอ (อำเภอบางกรวย จังหวัดนนทบุรี) มีคลองมหาสวัสดิ์เป็นเส้นแบ่งเขต
ทิศตะวันออก ติดต่อกับตำบลวัดชลอ (อำเภอบางกรวย จังหวัดนนทบุรี) แขวงบางพลัด (เขตบางพลัด) และแขวงอรุณอมรินทร์ (เขตบางกอกน้อย) มีคลองบางกอกน้อยเป็นเส้นแบ่งเขต
ทิศใต้ ติดต่อกับแขวงคลองชักพระ (เขตตลิ่งชัน) มีแนวขนานระยะห่างจากคลองชักพระ 250 เมตร เป็นเส้นแบ่งเขต
ทิศตะวันตก ติดต่อกับแขวงฉิมพลี (เขตตลิ่งชัน) มีขอบทางรถไฟสายใต้ฟากตะวันออกและแนวเส้นตรงจากขอบทางรถไฟสายใต้ฟากตะวันออกไปบรรจบคลองมหาสวัสดิ์เป็นเส้นแบ่งเขต
เปี่ยมปีติ หัตถกิจโกศล

เปี่ยมปีติ หัถกิจโกศล หรือ นิ้ง เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"
ประวัติ

เปี่ยมปีติ หัถกิจโกศล (มักเขียนเป็น: เปี่ยมปิติ หัตถกิจโกศล) หรือ นิ้ง เกิดเมื่อวันที่ 29 มิถุนายน พ.ศ. 2534 มีพี่น้อง 2 คน นิ้งเป็นคนที่ 2 มีพื่สาวซึ่งเป็นนักร้องเช่นกันคือ เปี่ยมรัก หัตถกิจโกศล (ปิ๊ง) นิ้งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"
เปี่ยมรัก หัตถกิจโกศล

เปี่ยมรัก หัถกิจโกศล หรือ ปิ๊ง เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"
ประวัติ

เปี่ยมรัก หัถกิจโกศล (มักจะเขียน: เปี่ยมรัก หัตถกิจโกศล) หรือ ปิ๊ง เกิดเมื่อวันที่ 5 เมษายน พ.ศ. 2533 พี่น้อง 2 คน ปิ๊งเป็นคนที่ 1 มีน้องสาวซึ่งเป็นนักร้องเช่นกันคือ เปี่ยมปีติ หัตถกิจโกศล (นิ้ง) ปิ๊งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"
แขวงดินแดง

| แขวงดินแดง |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Din Daeng
เอสพลานาด รัชดาภิเษก
แผนที่เขตดินแดง เน้นแขวงดินแดง
ประเทศ:  ไทย
เขตปกครองพิเศษ: กรุงเทพมหานคร
เขต: ดินแดง
พื้นที่
 • ทั้งหมด: 4.618 ตร.กม. (1.783 ตร.ไมล์)
ประชากร (2566)
 • ทั้งหมด: 68,251 คน
 • ความหนาแน่น: 14,779.34 คน/ตร.กม. (38,278.3 คน/ตร.ไมล์)
รหัสไปรษณีย์: 10400
รหัสภูมิศาสตร์: 102601
 ส่วนหนึ่งของสารานุกรมประเทศไทย
ดินแดง เป็นแขวงหนึ่งในเขตดินแดง กรุงเทพมหานคร
ที่ตั้งและอาณาเขต

แขวงดินแดงตั้งอยู่ทางตอนใต้ของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
ทิศเหนือ ติดต่อกับแขวงรัชดาภิเษก (เขตดินแดง) มีถนนมิตรไมตรี ถนนประชาสงเคราะห์ และถนนประชาราษฎร์บำเพ็ญเป็นเส้นแบ่งเขต
ทิศตะวันออก ติดต่อกับแขวงห้วยขวาง (เขตห้วยขวาง) มีถนนรัชดาภิเษกและถนนอโศก-ดินแดงเป็นเส้นแบ่งเขต
ทิศใต้ ติดต่อกับแขวงมักกะสัน  (เขตราชเทวี) มีคลองสามเสนเป็นเส้นแบ่งเขต
ทิศตะวันตก ติดต่อกับแขวงสามเสนใน (เขตพญาไท) มีถนนดินแดงฟากใต้และถนนวิภาวดีรังสิตฟากตะวันออกเป็นเส้นแบ่งเขต
เมมอเรียล (องค์กร)

| --- | --- |
Мемориал
ก่อตั้ง: 28 มกราคม ค.ศ. 1989 (1989-01-28)
ประเภท: ไม่แสวงผลกำไร NGO
วัตถุประสงค์: กลุ่มสิทธิมนุษยชน
สํานักงานใหญ่: มอสโก ประเทศรัสเซีย
ประธานคณะกรรมการ: ยัน ราชซินสกี [ru]
บุคลากรหลัก: อันเดรย์ ซาฮารอฟ (1921–1989), อาร์เซนี รอกินสกี (1947–2017), เซอรเกย์ กอวาเลฟ (1930–2021)
รางวัล: Right Livelihood Award (2004), Nansen Refugee Award (2004), Hermann Kesten Prize (2008), Sakharov Prize (2009), Victor Gollancz Prize (2009), "Freedom of Expression Prize" Index on Censorship (2012), "The Guardian of National Memory" Award from Polish Institute of National Memory (2012)
เว็บไซต์: Memorial International (ภาษาอังกฤษ) Memorial Human Rights Centre (ภาษาอังกฤษ)
เมมอเรียล (รัสเซีย: Мемориал, สัทอักษรสากล: [mʲɪmərʲɪˈaɫ]; Memorial) เป็นองค์กรด้านสิทธิมนุษยชนระหว่างประเทศ ก่อตั้งขึ้นในรัสเซีย และเป็นกลุ่มสนับสนุนสิทธิมนุษยชนที่เก่าแก่ที่สุดของประเทศ ประกอบด้วยหน่วยย่อยสองหน่วย เมมอเรียลอินเตอร์เนชั่นอล (Memorial International) ซึ่งมีเป้าหมายเพื่อเก็บรวบรวมและบันทึกการใช้อำนาจในทางที่ผิดและการกลั้นแกล้งพลเมืองในยุคสตาลิน ของสหภาพโซเวียต (USSR) และ ศูนย์สิทธิมนุษยชนเมมอเรียล (Memorial Human Rights Centre) ซึ่งทำงานต่อสู้กับการกดขี่ในรัสเซียยุคปัจจุบัน เมมอเรียลทำงานในรูปแบบขบวนการมากกว่าองค์กรเดี่ยว ผ่านองค์กรย่อย 50 แห่ง ในรัสเซียและ 11 ประเทศ เมมอเรียลเริ่มมีขึ้นพร้อมกับขบวนการ เปเรสตรอยกา ในทศวรรษ 1980s โดยมีเป้าหมายเพื่อบันทึกการกดขี่และเพื่อสร้างฐานข้อมูลของเหยื่อจากเดอะเกรทเพิร์จ กับ กูลัก ระหว่างปี 1987 ถึง 1990 ภายใต้สหภาพโซเวียต องค์การมี 23 สาขาที่ก่อตั้งขึ้น
หลังรัสเซียผ่าน กฎหมายว่าด้วยสายลับต่างชาติ ในเดือนกรกฎาคม 2012 เมมอเรียลตกอยู่ภายใต้แรงกดดันจากรัฐสูงขึ้นเรื่อย ๆ ในเดือนกรกฎาคม 2014 ศูนย์สิทธิมนุษยชนของเมมอเรียลถูกประกาศเป็น "สายลับต่างชาติ" (foreign agent) โดยกระทรวงยุติธรรม และในเดือนพฤศจิกายน 2015 ได้รวมไปถึงศูนย์วิจัยที่เซนต์ปีเตอส์เบิร์กเช่นกัน กระทั่งในปี 2016 ซึ่งรวมทั้งองค์การของเมมอเรียลอินเตอร์เนชั่นนอลทั้งหมด ในเดือนธันวาคม 2021 ศาลสูงสุดรัสเซียประกาศสั่งปิดเมมอเรียลอินเตอร์เนชั่นนอลเนื่องจากความผิดฐานละเมิดกฎหมายสายลับต่างชาติ ทนายความคนหนึ่งขององค์กรประกาศว่าจะทำการอุทธรณ์ ส่วนศูนย์สิทธิมนุษยชนถูกสั่งปิดโดยศาลแขวงมอสโกในวันถัดมา
เรือหลวงกูด

| --- | --- |
เรือหลวงกูด
ประวัติ
สหรัฐ
ชื่อ: แอลเอสเอ็ม-333
อู่เรือ: อู่พูลแมนเวิร์คส์, ชิคาโก
ปล่อยเรือ: 27 มิถุนายน พ.ศ. 2487
เดินเรือแรก: 13 ตุลาคม พ.ศ. 2487
เข้าประจำการ: 11 พฤศจิกายน พ.ศ. 2487
ปลดระวาง: 28 กรกฎาคม พ.ศ. 2489
Stricken: พ.ศ. 2489
ความเป็นไป: ส่งมอบให้ประเทศไทย, เดือน ตุลาคม พ.ศ. 2489
ประวัติ
ประเทศไทย
ชื่อ: กูด
ตั้งชื่อตาม: เกาะกูด
ส่งมอบเสร็จ: ตุลาคม พ.ศ. 2489
เข้าประจำการ: 20 พฤศจิกายน พ.ศ. 2490
ปลดระวาง: 13 มกราคม พ.ศ. 2532
เปลี่ยนระดับ: LSM-731
Stricken: พ.ศ. 2533
รหัสระบุ: หมายเลขตัวเรือ: LSM-1
ความเป็นไป: จมลงเป็น ปะการังเทียม, 17 กันยายน พ.ศ. 2549
ลักษณะเฉพาะ
ชั้น::  เรือยกพลขึ้นบกขนาดกลาง ชั้น LSM-1
ขนาด (ระวางขับน้ำ)::  520 long ton (528 ตัน) เบา  743 long ton (755 ตัน) ยกพล  1,095 long ton (1,113 ตัน) เต็มพิกัด
ความยาว::  203 ft 6 in (62.03 m) ความยาวโดยรวม
ความกว้าง::  34 ft 6 in (10.52 m)
กินน้ำลึก::  3 ft 6 in (1.07 m) forward  7 ft 8 in (2.34 m) aft  เต็มพิกัด : 6 ft 4 in (1.93 m) forward  8 ft 3 in (2.51 m) aft
ระบบขับเคลื่อน::  2 × Fairbanks-Morse (model 38D81/8X10, reversible with hydraulic clutch) diesels. Direct drive with  1,440 bhp (1,074 kW) each @ 720 rpm, twin screws
ความเร็ว::  13.2 นอต (15.2 ไมล์ต่อชั่วโมง; 24.4 กิโลเมตรต่อชั่วโมง)
พิสัยเชื้อเพลิง::  4,900 nmi (9,100 km) at 12 kn (22 km/h)
ความจุ::  รถถังกลาง 5 คัน หรือ รถถังหนัก 3 คัน, หรือ ยานสายพานยกพลขึ้นบก 6 คัน, หรือ พาหนะหกล้อสะเทือนน้ำสะเทินบก 9 คัน
กำลังพล::  กำลังพล 2 นาย, ความจุ 46 นาย
อัตราเต็มที่::  กำลังพล 5 นาย, ความจุ 54 นาย
ยุทโธปกรณ์::  6 × ปืนต่อต้านอากาศยาน 20 มม.
สิ่งป้องกัน::  STS splinter shield ขนาด 10 ปอนด์ ไปจนถึงฐานปืน สะพานเรือ และสถานีควบคุม
เรือหลวงกูด (LSM-731) (ลำที่ 2) หมายเลข 731 เป็นเรือยกพลขึ้นบกขนาดกลาง (LSM: Landing Ship Medium) ชั้น แอลเอสเอ็ม-1 ถูกใช้ในภารกิจที่สำคัญ เช่น การลำเลียงกำลังทหาร และสนับสนุนการสับเปลี่ยนกำลังทหารไทยในระหว่างสงครามเกาหลี และอื่นๆ อีกมาก มีอายุการใช้งานนานกว่า 58 ปี ปัจจุบัน ปลดระวางแล้ว เมื่อ 30 ก.ค. 2547 เมืองพัทยาร่วมกับกองทัพเรือไทย จัดทำโครงการอุทยานใต้ทะเล เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี ณ บริเวณเกาะสาก อ่าวพัทยา จังหวัดชลบุรี ในวันที่ 17 ก.ย. 2549 เวลา 10.00 น.
ประวัติ

เรือหลวงกูด เดิมชื่อ "USS EXNO" (LSM-333) ต่อที่อู่พูลแมนเวิร์คส์ ชิคาโก ประเทศสหรัฐอเมริกา รัฐบาลไทยได้จัดซื้อมาในราคา 235,000 ดอลลาร์สหรัฐ ตามโครงการช่วยเหลือทางทหาร และได้ขึ้นระวางประจำการในกองทัพเรือไทย เมื่อวันที่ 20 พ.ย. 2490 ผ่านภารกิจสำคัญมากมาย รับใช้ชาติและราชนาวีมานานถึง 58 ปี
เหรียญอิสริยาภรณ์

สหรัฐ :
เหรียญอเมริกันแคมเพน
เหรียญเนวีออคคิวเพเชินเซอวิส
เหรียญชัยชนะสงครามโลกครั้งที่ 2
เหรียญเอเซียติค-แปซิฟิกแคมเพน
แหล่งข้อมูลอื่น

ข่าวในวงการเรือไทย-เทศ เก็บถาวร 2007-03-12 ที่ เวย์แบ็กแมชชีน
อุทยานแห่งชาติเขาน้ำค้าง

| อุทยานแห่งชาติเขาน้ำค้าง |
| --- | --- |
ไอยูซีเอ็นกลุ่ม 2 (อุทยานแห่งชาติ)

ตำแหน่งที่ตั้งอุทยานในประเทศไทย
ที่ตั้ง: อำเภอนาทวีและอำเภอสะเดา จังหวัดสงขลา  ไทย
พิกัด: 6°33′23″N 100°35′45″E﻿ / ﻿6.55639°N 100.59583°E﻿ / 6.55639; 100.59583
พื้นที่: 220.42 ตารางกิโลเมตร (137,760.17 ไร่)
จัดตั้ง: 23 กรกฎาคม 2534
ผู้เยี่ยมชม: 3,784 คน (ปีงบประมาณ 2559)
หน่วยราชการ: สำนักอุทยานแห่งชาติ
อุทยานแห่งชาติเขาน้ำค้าง มีพื้นที่อยู่ในอำเภอนาทวี และอำเภอสะเดา จังหวัดสงขลา มีสภาพป่าและทรัพยากรธรรมชาติที่อุดมสมบูรณ์ ประกอบด้วยจุดเด่นที่น่าสนใจสวยงาม เช่น น้ำตกจำนวนหลายแห่ง ทั้งยังเป็นพื้นที่ ประวัติศาสตร์ฐานที่มั่นและของการสู้รบกับโจรจีนคอมมิวนิสต์ ที่เป็นหลักฐานให้ศึกษาถึงสถานที่และวัตถุทางประวัติศาสตร์ของการสู้รบอันยาวนานได้
อุทยานแห่งชาติเขาน้ำค้างมีเนื้อที่ทั้งหมดประมาณ 137,800 ไร่ หรือ (220 ตารางกิโลเมตร) ได้รับการประกาศจัดตั้งเป็นอุทยานแห่งชาติเมื่อวันที่ 22 กรกฎาคม 2534 โดยมีผลบังคับใช้ในวันถัดไป
ประวัติ

เขาน้ำค้างเป็นยอดเขาสูง มีอากาศหนาวเย็นตลอดปี สมัยโบราณคนที่เคยขึ้นไปบนยอดเขาจะเห็นมีน้ำค้าง เป็นเกล็ดอยู่ตามยอดหญ้า ลักษณะเป็นใยแมงมุมแม้แต่ตอนเที่ยงวันก็มีน้ำค้างประปรายอยู่บนยอดหญ้าซึ่งเป็นสภาพที่แปลกเป็นอย่างยิ่ง จึงเรียกขานกันว่า "เขาน้ำค้าง"
เขาน้ำค้างเป็นเสมือนเขตหวงห้ามเป็นระยะเวลากว่า 40 ปี เริ่มตั้งแต่สงครามโลกครั้งที่ 2 โดยอยู่ในความยึดครองของผู้ก่อการร้ายโจรจีนคอมมิวนิสต์ เป็นบริเวณที่มีพื้นที่ภูมิประเทศเป็นถิ่นทุรกันดาร ทิวเขาสลับซับซ้อน ทำให้เป็ ฐานปฏิบัติการใหญ่ที่สุดแห่งหนึ่งของแถบนี้ แต่ในที่สุด จากการปฏิบัติการตามแผนยุทธการใต้ร่มเย็น โดยนำนโยบายการเมืองนำการทหาร กองทัพภาคที่ 4 และหน่วยผสมพลเรือน ตำรวจ ทหารที่ 43 (พตท.43) ได้นำนโยบายนี้เข้าปฏิบัติการ สามารถเข้ายึดค่ายปฏิบัติการได้สำเร็จเมื่อวันที่ 25 กรกฎาคม 2523 ทำให้โจรจีนคอมมิวนิสต์สลายตัวไปในที่สุด